ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସମଗ୍ର ଦେଶରେ ୨.୪ କୋଟିରୁ ଅଧିକ ଟିକା ପ୍ରଦାନ
ଗତ ୨୪ ଘଣ୍ଟାରେ ୧୩.୫ ଲକ୍ଷରୁ ଅଧିକ ଟିକା ପ୍ରଦାନ
ମହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜୁରାଟ ଏବଂ ତାମିଲନାଡୁରେ COVID ମାମଲା ଅଧିକ ବୃଦ୍ଧି
ଆଜି ସକାଳ ୭ ଟା ପର୍ଯ୍ୟନ୍ତ ଅସ୍ଥାୟୀ ରିପୋର୍ଟ ଅନୁଯାୟୀ ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳରେ ରେ ୩,୩୯,୧୪୫ ଅଧିବେଶନ ମାଧ୍ୟମରେ ୨.୪୩ କୋଟି  ରୁ ଅଧିକ ଟିକା ଦିଆଯାଇଛି ।
ଏଥି ମଧ୍ୟରେ ୭୧,୩୦,୦୯୮ HCWs , ୩୮,୯୦,୨୫୭ HCWs , ୬୯,୩୬,୪୮୦ FLWs  ଏବଂ ୪,୭୩,୪୨୨ FLWs , ନିର୍ଦ୍ଦିଷ୍ଟ ଭାବେ ଏକାଧିକ ରୋଗ ଥିବା୪୫ ବର୍ଷରୁ ଅଧିକ ବୟସର ୮,୩୩,୫୨୬ ହିତାଧିକାରୀ ଙ୍କୁ  ଏବଂ ୬୦ ବର୍ଷରୁ ଅଧିକ ବୟସର ୫୧,୦୪,୧୨୩ ହିତାଧିକାରୀଙ୍କୁ  ଟିକା ଦିଆଯାଇଛି ।
ଆଜି ସୁଦ୍ଧା  ଟୀକାକରଣର ୫୩ଦିନରେ, ୧୩.୫ ଲକ୍ଷରୁ ଅଧିକ  ଟିକା ଦିଆଯାଇଥିଲା । ସେଥିମଧ୍ୟରୁ ୧୦,୬୦,୯୪୪ ହିତାଧିକାରୀଙ୍କୁ ପ୍ରଥମ ଡୋଜ୍  ପାଇଁ ୫୨,୩୫୧ ଅଧିବେଶନରେ ଟିକା ଦିଆଯାଇଥିଲା ଏବଂ ୨,୯୮,୨୨୯ HCWs ଏବଂ FLWs ୨ୟ ଡୋଜ ଟିକା ଗ୍ରହଣ କରିଥିଲେ ।
ମହାରାଷ୍ଟ୍ର, କେରଳ, ପଞ୍ଜାବ, କର୍ଣ୍ଣାଟକ, ଗୁଜୁରାଟ ଏବଂ ତାମିଲନାଡୁ ଭଳି ୬ଟି ରାଜ୍ୟରେ ସର୍ବାଧିକ ନୂତନ COVID ମାମଲା ରିପୋର୍ଟ କରାଯାଉଛି । ଗତ ୨୪ ଘଣ୍ଟା ମଧ୍ୟରେ ୧୭,୯୨୧ ନୂଆ ଦୈନିକ ମାମଲା ରିପୋର୍ଟ ହୋଇଛି ।
୮୩.୭୬% ନୂତନ ମାମଲା ଉପରୋକ୍ତ ୬ଟି ରାଜ୍ୟରୁ ଆସିଛ ।
୯,୯୨୭ ମାମଲା ସହିତ ମହାରାଷ୍ଟ୍ରରେ ଦୈନିକ ସର୍ବାଧିକ ସଂକ୍ରମଣ ମାମଲା ଜାରି ରହିଛି । ଏହା ପରେ କେରଳ ୨,୩୧୬ ଥିବାବେଳେ ପଞ୍ଜାବରେ ୧,୦୨୭ ଟି ନୂଆ ମାମଲା ରିପୋର୍ଟ ହୋଇଛି ।
ଆଠଟି ରାଜ୍ୟ ଦୈନିକ ନୂତନ ମାମଲା କ୍ଷେତ୍ରରେ ବୃଦ୍ଧି ପ୍ରଦର୍ଶନ କରୁଛନ୍ତି
ଭାରତର ମୋଟ ସକ୍ରିୟ ମାମଲା ଆଜି ୧.୮୪ ଲକ୍ଷ  ରେ ପହଞ୍ଚିଛି ।
ନିମ୍ନରେ ଥିବା ଗ୍ରାଫ୍ ୧୭ ଜାନୁଆରୀ, ୨୦୨୧ ରୁ ୧୦ ମାର୍ଚ୍ଚ, ୨୦୨୧ ପର୍ଯ୍ୟନ୍ତ ସକ୍ରିୟ ମାମଲା ଗୁଡ଼ିକରେ ଦୈନିକ ପରିବର୍ତ୍ତନକୁ ପ୍ରତିଫଳିତ କରୁଛି ।
ପ୍ରତିଦିନ ପରୀକ୍ଷା କରାଯାଉଥିବା COVID ନମୁନାଗୁଡିକ କ୍ରମାଗତ ଭାବେ ବୃଦ୍ଧି ପାଉଛି । ଭାରତରେ କରାଯାଇଥିବା ମୋଟ ପରୀକ୍ଷା ୨୨ କୋଟି  ଅତିକ୍ରମ କରିଛି ।
ଦୈନିକ ପଜିଟିଭ ହାର ବର୍ତ୍ତମାନ ୨.୪୩% ରେ ରହିଛି ।
ଗତ ୨୪ ଘଣ୍ଟା ମଧ୍ୟରେ ୧୩୩ ଜଣଙ୍କର ମୃତ୍ୟୁ ହୋଇଥିବା ସୂଚନା ମିଳିଛି ।
ନୂତନ ମୃତ୍ୟୁ କ୍ଷେତ୍ରରେ ପାଞ୍ଚଟି ରାଜ୍ୟର ଅବଦାନ ୭୭.୪୪% ଅଟେ । ମହାରାଷ୍ଟ୍ରରେ ସର୍ବାଧିକ ୫୬ଜଣ ମୃତ୍ୟୁବରଣ କରିଥିବାବେଳେ ପଞ୍ଜାବରେ ୨୦ ଜଣ ଓ କେରଳରେ ୧୬ ଜଣଙ୍କର ମୃତ୍ୟୁ ହୋଇଥିବା ସୂଚନା ମିଳିଛି ।
ଗତ ୨୪ ଘଣ୍ଟା ମଧ୍ୟରେ ୧୯ଟି ରାଜ୍ୟ / କେନ୍ଦ୍ରଶାସିତ ଅଞ୍ଚଳରୁ କୌଣସି COVID୧୯ ମୃତ୍ୟୁ ଖବର ନାହିଁ ।
ଏହି ସବୁ ରାଜ୍ୟଗୁଡ଼ିକ ହେଉଛି ରାଜସ୍ଥାନ, ଆନ୍ଧ୍ରପ୍ରଦେଶ, ଚଣ୍ଡିଗଡ଼, ଓଡିଶା, ଉତ୍ତରାଖଣ୍ଡ, ଝାଡଖଣ୍ଡ, ବିହାର, ପୁଡୁଚେରୀ, ଲକ୍ଷାଦ୍ୱୀପ, ସିକିମ, ଲଦାଖ , ମଣିପୁର, ମେଘାଳୟ, ନାଗାଲାଣ୍ଡ, ଡାମନ ଏବଂ ଡିଉ ଏବଂ ଦାଦର ଏବଂ ନଗରହାବେଳି, ତ୍ରିପୁରା, ମିଜୋରାମ, ଆଣ୍ଡାମାନ ଏବଂ ନିକୋବର ଦ୍ୱୀପପୁଞ୍ଜ ଏବଂ ଅରୁଣାଚଳପ୍ରଦେଶ ।
ଜଳ ଶକ୍ତି ମନ୍ତ୍ରଣାଳୟ
ଜଳଜୀବନ ମିଶନ କାର୍ଯ୍ୟକାରୀ ହେବା ପରଠାରୁ ପାଞ୍ଚକୋଟିରୁ ଅଧିକ ପାଣି ଟ୍ୟାପ ସଂଯୋଗ ଯୋଗାଇ ଦିଆଯାଇଛି
ଅକ୍ଟୋବର ୨ରେ ପ୍ରଧାନମନ୍ତ୍ରୀ ପାଣି ସମିତିର କର୍ମକର୍ତ୍ତାଙ୍କ ସହ ମତ ବିନିମୟ କରିବେ
ପ୍ରତ୍ୟେକ ଗ୍ରାମରେ ଗ୍ରାମସଭା କରାଯାଇ ରାଷ୍ଟ୍ରବ୍ୟାପୀ ଜଳ ନିରାପତ୍ତା ବିଷୟରେ ଆଲୋଚନା କରାଯିବ
୨୦୧୯ ଅଗଷ୍ଟରେ ଜାତୀୟ ଜଳଜୀବନ ମିଶନ ଘୋଷଣା ହେବା ପରେ ଇତିମଧ୍ୟରେ ମାତ୍ର ୨୫ମାସ ମଧ୍ୟରେ ଦେଶବ୍ୟାପୀ ୨୫କୋଟିରୁ ଅଧିକ ପରିବାରକୁ ପାଣି ଟ୍ୟାପ୍ ସଂଯୋଗ ଯୋଗାଇ ଦିଆଯାଇଛି । କୋଭିଡ ମହାମାରୀର ପ୍ରଭାବ ଓ ତତ୍ଜନୀତ ଲକ୍ଡାଉନ ଓ ଅନ୍ୟାନ୍ୟ ଅସୁବିଧା ସତ୍ତ୍ୱେ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳ ସମୂହ ନିରନ୍ତରଭାବେ ଏହି ଯୋଜନାକୁ କାର୍ଯ୍ୟକାରୀ କରୁଛନ୍ତି ।
ଲୋକଙ୍କ ଘରେ ପାନୀୟଜଳ ପାଇପ ଯୋଗେ ପହଞ୍ଚିପାରୁଥିବାରୁ ମହିଳା ଓ ଝିଅମାନଙ୍କର ପାଣି ସଂଗ୍ରହ ଜନିତ ଚିନ୍ତା ଦୂର ହେଉଛି । ସେମାନେ ଏହା ଦ୍ୱାରା ଯେଉଁ ସମୟ ବଞ୍ଚାଉଛନ୍ତି ତାହାକୁ ଅନ୍ୟାନ୍ୟ ରୋଜଗାର ମାର୍ଗରେ ବିନିଯୋଗ କରୁଛନ୍ତି । ଝିଅମାନେ ମଧ୍ୟ ପାଠପଢା ଓ ଦକ୍ଷତା ବିକାଶ ପାଇଁ ଅଧିକ ସମୟ ଦେଇପାରୁଛନ୍ତି ।
ଏହି ମିଶନ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ୱାରା ୨୦୧୯ ଅଗଷ୍ଟ ୧୫ରେ ଘୋଷଣା କରାଯାଇଥିଲା । ଦେଶର ପ୍ରତ୍ୟେକ ପରିବାରକୁ ଟ୍ୟାପ ୱାଟର ସଂଯୋଗ ଯୋଜନାର ଲକ୍ଷ୍ୟ । ଯୋଜନାର ଆରମ୍ଭ ପୂର୍ବରୁ ଗ୍ରାମଂଚଳରେ ୧୮.୯୩କୋଟି ପରିବାର ମଧ୍ୟରୁ ମାତ୍ର ୧୭ଶତାଂଶ ବା ୩.୨୩ କୋଟି ଘରକୁ ପାଇପ୍ ଜଳ ସଂଯୋଗ ବ୍ୟବସ୍ଥା ଥିଲା । ତେଣୁ ୨୦୨୪ ସୁଦ୍ଧା ମୋଟ ୧୫.୭୦କୋଟି ପରିବାରକୁ ପାଇପ ଜଳ ଯୋଗାଇବା ଲକ୍ଷ୍ୟ ଧାର୍ଯ୍ୟ କରାଯାଇଛି । ଏହି ଯୋଜନାରେ ଗ୍ରାମ ଓ ସହରାଞ୍ଚଳରେ ୧୯କୋଟିରୁ ଅଧିକ ପରିବାର ଉପକୃତ ହେବେ ।
ଆଜି ସୁଦ୍ଧା ଗ୍ରାମାଞ୍ଚଳରେ ୪୩% ବା ମୋଟ ୮.୨୬ କୋଟି ପରିବାରକୁ ପାଇପ ଜଳ ଯୋଗାଣ ବ୍ୟବସ୍ଥା କରାଯାଇଛି । ଏହି ଯୋଜନାର ମୂଳଲକ୍ଷ୍ୟ ହେଲା ସମସ୍ତଙ୍କୁ ଜଳ ନିରାପତ୍ତା ଯୋଗାଇ ଦେବା ଓ ଏଥିରୁ କେହି ଯେପରି ବାଦ ନ ପଡନ୍ତି ତାହାକୁ ନିଶ୍ଚିତ କରିବ । ଦେଶର ୭୮ଟି ଜିଲ୍ଲାରେ ୧. ୧୬ ଲକ୍ଷ ଗାଁକୁ ଏବେ ଟ୍ୟାପ ପାଣି ମିଳୁଛି । ଏହାଛଡା ସବୁ ସ୍କୁଲ, ଅଙ୍ଗନବାଡି, ହଷ୍ଟେଲ ଓ ଅନ୍ୟାନ୍ୟ ଅନୁଷ୍ଠାନକୁ ପାଇବ ଜଳ ଯୋଗାଇ ଦିଆଯିବାର ଲକ୍ଷ୍ୟରଖାଯାଇଛି ।
ସମ୍ବିଧାନର ୭୩ତମ ସଂଶୋଧନ ମାଧ୍ୟମରେ ପାନୀୟଜଳ ନିରାପତାକୁ ସୁନିଶ୍ଚିତ କରିବା ପାଇଁ ପାଣି ସମିତିମାନ ଗଠନର ବ୍ୟବସ୍ଥା ହୋଇଛି । ଏହି ସମିତିରେ ୧୦ରୁ ୧୫ସଦସ୍ୟ ରହିବା ସହିତ ଏହାର ୫୦ଭାଗ ମହିଳା ସଦସ୍ୟ ହେବାର ନୀତି ଚୂଡାନ୍ତ ହୋଇଛି । ସ୍ଥାନୀୟ ଆବଶ୍ୟକତା ଅନୁସାରେ ବିକେନ୍ଦ୍ରିତ ବ୍ୟବସ୍ଥାରେ ଏହା କାର୍ଯ୍ୟକାରୀ ହେଉଛି ।
ମହାତ୍ମାଗାନ୍ଧୀଙ୍କ ‘ଗ୍ରାମ ସ୍ୱରାଜ’ ବିଚାରକୁ ସମ୍ମାନ ଦେଇ ଚଳିତବର୍ଷ ଅକ୍ଟୋବର ୨ ଗାନ୍ଧୀ ଜୟନ୍ତୀରେ ଦେଶର ସବୁ ଗ୍ରାମସଭାର ସ୍ୱତନ୍ତ୍ର ବୈଠକ ଆୟୋଜିତ ହେଉଛି । ଏଥିରେ ଜଳ ନିରାପତ୍ତା ବିଷୟରେ ଆଲୋଚନା ହେବ । ‘ୱାସ ପ୍ରବୃଦ୍ଧ ଗାଁ’ ବା ଜଳ ଆତ୍ମନିର୍ଭର ଗ୍ରାମ ଗଠନ ଲକ୍ଷ୍ୟପୂରଣ ପାଇଁ ଅକ୍ଟୋବର ୨ରେ ପ୍ରଧାନମନ୍ତ୍ରୀ ପାଣି ସମିତିର କର୍ମର୍ତ୍ତାମାନଙ୍କ ସହ ଆଭାଷୀ ବ୍ୟବସ୍ଥାରେ ମତବିନିମୟ କରିବେ । ଦିନ ୧୦ଟାରୁ ୧୨ ଯାଏ ସେ ଏହି କାର୍ଯ୍ୟକ୍ରମରେ ୩.୩ ଲକ୍ଷ ଗ୍ରାମ ପାଣି କମିଟିର ପ୍ରତିନିଧିକୁ ଉଦ୍ବୋଧନ ଦେଇ ସେମାନଙ୍କ କଥା ଶୁଣିବେ ।
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଲକଡାଉନ ସମୟରେ 36.02 ଲକ୍ଷ ଦାବି ସମାଧାନ କଲା ଇପିଏଫଓ
• 74%ରୁ ଅଧିକ ହିତାଧିକାରୀ କମ ଆୟବର୍ଗର
କୋଭିଡ-19 ଲକଡାଉନର ଆହ୍ୱାନପୂର୍ଣ୍ଣ ସମୟରେ ନିଜର ସଦସ୍ୟମାନଙ୍କର ଜୀବନଧାରଣକୁ ସହଜ କରିବା ଲାଗି କେନ୍ଦ୍ର ଶ୍ରମ ଓ ନିୟୋଜନ ମନ୍ତ୍ରଣାଳୟ ଅଧୀନ ବୈଧାନିକ ସଂସ୍ଥା କର୍ମଚାରୀ ଭବିଷ୍ୟନିଧି ସଂଗଠନ  ପକ୍ଷରୁ ସମୟୋଚିତ ତଥା ପ୍ରଭାବୀ ସେବା ନିରନ୍ତର ଭାବେ ଯୋଗାଇ ଦିଆଯାଇଛି । ଲକଡାଉନ ସତ୍ୱେ ସଦସ୍ୟମାନଙ୍କର 36.02 ଲକ୍ଷ ଦାବିକୁ ଇପିଏଫଓ ପକ୍ଷରୁ ପୂରଣ କରାଯାଇଛି । ଏପ୍ରିଲ ଓ ମେ 2020 ଦୁଇ ମାସ ମଧ୍ୟରେ ମୋଟ 11,540 କୋଟି ଟଙ୍କା ସଦସ୍ୟମାନଙ୍କୁ ପଇଠ କରାଯାଇଛି । ଏଥିମଧ୍ୟରୁ, 4580 କୋଟି ଟଙ୍କାର 15.54 ଲକ୍ଷ ଦାବିକୁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା  ଅନ୍ତର୍ଗତ ପୂରଣ କରାଯାଇଛି ଯାହାକି କୋଭିଡ-19 ସଙ୍କଟ ସମୟରେ ସ୍ୱତନ୍ତ୍ର ବ୍ୟବସ୍ଥା ସ୍ୱରୂପ କରାଯାଇଛି ।
କୋଭିଡ-19ର କଠିନ ସମୟରେ ଭବିଷ୍ୟ ନିଧିର ଅଗ୍ରୀମ ଉଠାଣ ସୁବିଧା ଫଳରେ ଇପିଏଫଓ ସଦସ୍ୟ, ବିଶେଷ କରି 15ହଜାର ଟଙ୍କାରୁ କମ ମାସିକ ବେତନ ପାଉଥିବା କର୍ମଚାରୀମାନେ ଯଥେଷ୍ଟ ଲାଭବାନ ହୋଇଛନ୍ତି । ଏହାର ଅନ୍ତର୍ଗତ ସଦସ୍ୟମାନେ ତିନି ମାସର ମୂଳ ବେତନ ଏବଂ ମହଙ୍ଗା ଭତା କିମ୍ବା ସେମାନଙ୍କ ଇପିଏଫ ଆକାଉଣ୍ଟରେ ଜମା ହୋଇଥିବା ଅର୍ଥରାଶିର 75 ପ୍ରତିଶତ ପର୍ଯ୍ୟନ୍ତ, ଏଥିମଧ୍ୟରୁ ଯାହା କମ ହୋଇଥିବ, ଉଠାଣ ସୁବିଧା ପାଇପାରିଛନ୍ତି । ଏହି ସୁବିଧା ଦ୍ୱାରା ଅନେକ କର୍ମଜୀବୀଙ୍କୁ ସଠିକ ସମୟରେ ଆଶ୍ୱସ୍ତି ମିଳିପାରିଛି ଓ ସେମାନେ ଋଣ ଜାଲରେ ଫସିବାରୁ ବର୍ତ୍ତିଯାଇଛନ୍ତି ।
ଲକଡାଉନ ଅବଧି ସମୟରେ ଯେଉଁ ସଦସ୍ୟମାନଙ୍କ ଦାବି ପୂରଣ କରାଯାଇଛି ସେମାନଙ୍କ ମଧ୍ୟରୁ 74 ପ୍ରତିଶତରୁ ଅଧିକ ଲୋକ ମାସିକ 15ହଜାର ଟଙ୍କାରୁ କମ ବେତନ ପାଉଛନ୍ତି । ଅନ୍ୟପଟେ 50ହଜାର ଟଙ୍କାରୁ କମ ଦରମା ପାଉଥିବା ମାତ୍ର 2 ପ୍ରତିଶତ ଲୋକ ନିଜ ଆକାଉଣ୍ଟରୁ ଟଙ୍କା ଉଠାଇବା ନିମନ୍ତେ ଆବେଦନ କରିଛନ୍ତି । ମୋଟ ପୂରଣ କରାଯାଇଥିବା ଦାବି ମଧ୍ୟରୁ 24 ପ୍ରତିଶତ ଲୋକଙ୍କ ଦରମା 15ହଜାର ଟଙ୍କାରୁ 50ହଜାର ଟଙ୍କା ମଧ୍ୟରେ ରହିଛି ।
କାର୍ଯ୍ୟସ୍ଥଳରେ ଆବଶ୍ୟକ ଶାରୀରିକ ଦୂରତା ବଜାୟ ରଖିବାର ନିୟମକୁ କଡ଼ାକଡ଼ି ଭାବେ ପାଳନ କରିଛନ୍ତି ଇପିଏଫଓର କର୍ମଚାରୀମାନେ । ମାତ୍ର 50 ପ୍ରତିଶତ କର୍ମଚାରୀଙ୍କୁ ନେଇ ସମସ୍ତ କାର୍ଯ୍ୟ ସମ୍ପାଦନ କରାଯାଇଛି । କର୍ମଚାରୀଙ୍କ ଅଭାବ ସତ୍ୱେ କୋଭିଡ-19ର ଅଗ୍ରୀମ ଦାବି ପଇଠ ପାଇଁ ଇପିଏଫଓ ମାତ୍ର 3 ଦିନ ସମୟ ନେଇଛି । ତୁଳନାତ୍ମକ ଭାବେ ଦେଖିଲେ ଏଥିପାଇଁ ପୂର୍ବରୁ 10 ଦିନ ସମୟ ଲାଗୁଥିଲା ।
50 ପ୍ରତିଶତ କର୍ମଚାରୀଙ୍କ ଅନୁପସ୍ଥିତି ସତ୍ୱେ ଇପିଏଫଓ ପକ୍ଷରୁ ଏପ୍ରିଲ-ମେ 2020ରେ ମୋଟ 36.02 ଲକ୍ଷ ଦାବି ପୂରଣ କରାଯାଇଛି । ତୁଳନାତ୍ମକ ଭାବେ ଦେଖିଲେ 2019 ଏପ୍ରିଲ-ମେରେ 33.5 ଲକ୍ଷ ଦାବି ପୂରଣ କରାଯାଇଥିଲା । କାର୍ଯ୍ୟଶକ୍ତି ଉତ୍ପାଦକତା ଦୃଷ୍ଟିରୁ ଏହା ଶତପ୍ରତିଶତ ବୃଦ୍ଧିକୁ ଦର୍ଶାଉଛି । ଇପିଏଫଓ କର୍ମଚାରୀମାନଙ୍କର ପ୍ରତିବଦ୍ଧତା ବ୍ୟତୀତ, ଦାବି ସମାଧାନ କ୍ଷେତ୍ରରେ ନୂତନ ମାନକ ସ୍ଥାପନ କରିବାରେ ଆର୍ଟିଫିସିଆଲ ଇଂଟେଲିଜେନ୍ସ ପ୍ରୟୋଗର ମଧ୍ୟ ବଡ଼ ଭୂମିକା ରହିଛି ।
ଇପିଏଫଓ କାର୍ଯ୍ୟାଳୟରେ କମ କର୍ମଚାରୀଙ୍କୁ ନେଇ କାମ ହେଉଥିବାରୁ ସଦସ୍ୟମାନଙ୍କର ଆବଶ୍ୟକତା ପୂରଣ କରିବା ଲାଗି କେତେକ ନୂଆ ପଦ୍ଧତି ଅବଲମ୍ବନ କରାଯିବାର ଆବଶ୍ୟକତା ଅନୁଭୂତ ହୋଇଥିଲା । ତେବେ ପ୍ରତିକୂଳ ପରିସ୍ଥିତିକୁ ସୁଯୋଗରେ ପରିଣତ କରି ଇପିଏଫଓ ନିଜର ସମ୍ପୂର୍ଣ୍ଣ ସ୍ୱୟଂଚାଳିତ ଦାବି ପୂରଣ ପ୍ରଣାଳୀକୁ ମାତ୍ର 5ଦିନର ରେକର୍ଡ ସମୟ ମଧ୍ୟରେ ଆରମ୍ଭ କରି ଦେଇଥିଲା । ଏହି ପ୍ରଣାଳୀ ମାଧ୍ୟମରେ କୋଭିଡ-19 ଅଗ୍ରୀମ ଉଠାଣର ପାଖାପାଖି 54 ପ୍ରତିଶତ ଦାବି ସ୍ୱୟଂଚାଳିତ ଢଙ୍ଗ କରାଯାଇଥିଲା । ଏହି ପ୍ରଣାଳୀକୁ ଉପଯୋଗ କରି ଭବିଷ୍ୟତରେ ଖୁବ କମ ସମୟ ମଧ୍ୟରେ ଦାବି ପୂରଣ କରାଯାଇପାରିବ ବୋଲି ଆଶା କରାଯାଉଛି ।
ସ୍ୱୟଂଚାଳିତ କାର୍ଯ୍ୟ ପଦ୍ଧତି ଓ ସମର୍ପିତ କର୍ମଚାରୀଙ୍କୁ ନେଇ ଇପିଏଫଓ ପ୍ରତ୍ୟେକ କାର୍ଯ୍ୟ ଦିବସରେ ପାଖାପାଖି 270 କୋଟି ଟଙ୍କାର 80,000ରୁ ଅଧିକ ଦାବି ପୂରଣ କରିଛି । ଯାହାଫଳରେ ଏହି ସଙ୍କଟପୂର୍ଣ୍ଣ ମୁହୂର୍ତ୍ତରେ ଇପିଏଫଓ ସଦସ୍ୟମାନଙ୍କର ସାମାଜିକ ସୁରକ୍ଷାକୁ ବ୍ୟାପକ ଭାବେ ସୁନିଶ୍ଚିତ କରିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦିନକରେ ସର୍ବାଧିକ 30 ହଜାର କରୋନା ସଂକ୍ରମିତ ସୁସ୍ଥ
• ମୋଟ ସୁସ୍ଥ ସଂଖ୍ୟା 7.82 ଲକ୍ଷ ଅତିକ୍ରମ କଲା
କ୍ରମାଗତ ଭାବେ ଦେଶରେ ସୁସ୍ଥତା ହାରରେ ବୃଦ୍ଧି ଘଟିଛି । ଗତ 24 ଘଣ୍ଟା ମଧ୍ୟରେ 29,557 ଜଣ ସଂକ୍ରମିତ ସୁସ୍ଥ ହୋଇଛନ୍ତି, ଯାହାକି ଏପର୍ଯ୍ୟନ୍ତ ଦିନକରେ ସୁସ୍ଥ ହୋଇଥିବା ସଂଖ୍ୟାରେ ସର୍ବାଧିକ । ବର୍ତ୍ତମାନ ସୁଦ୍ଧା 7,82,606 ଜଣ ଆରୋଗ୍ୟ ଲାଭ କରିଥିବା ବେଳେ ମୋଟ ସୁସ୍ଥତା ହାର ଶତକଡା 63.18ରେ ପହଞ୍ଚିଛି । ଏହାଫଳରେ ସକ୍ରିୟ ଓ ସୁସ୍ଥ ରୋଗୀଙ୍କ ସଂଖ୍ୟାରେ ପାର୍ଥକ୍ୟ ସଂଖ୍ୟାରେ ବୃଦ୍ଧି ପାଇଁ ବର୍ତ୍ତମାନ ଏହା 3,56,439 ପହଞ୍ଚିଛି । କୋଭିଡ-19 ପରିଚାଳନା ଦିଗରେ କେନ୍ଦ୍ର ସରକାରଙ୍କ ଦୂରଦର୍ଶିତା ଯୋଗୁଁ ଏହା ସମ୍ଭବ ହୋଇଛି । କେନ୍ଦ୍ର, ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ମିଶି ବ୍ୟାପକ ପରୀକ୍ଷା କରିବା, ପ୍ରଭାବଶାଳୀ ଆବଦ୍ଧାଞ୍ଚଳର ବ୍ୟବସ୍ଥା ଓ ଦକ୍ଷ ଉପଚାର ଯୋଗୁଁ ଏହା ସମ୍ଭବ ହୋଇଛି । ଏହାଛଡା କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ବିଶେଷଜ୍ଞମାନଙ୍କ ପରାମର୍ଶ, ଯୁଗ୍ମ ତଦାରଖ ଦଳ ଏବଂ ନୂଆଦିଲ୍ଲୀସ୍ଥିତ ଏମ୍ସର ବିଷାରଦ, ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ସହଯୋଗ, ଆଇସିଏମଆର ଓ ଏନସିଡିସିର ସମନ୍ଵୟ ଯୋଗୁଁ ଏହା ସମ୍ଭବ ହୋଇପାରିଛି । କେନ୍ଦ୍ର ସରକାର ବିଭିନ୍ନ ରାଜ୍ୟକୁ ବିଶେଷଜ୍ଞ ଥିବା କେନ୍ଦ୍ରୀୟ ଦଳ ପଠାଇ ପରିସ୍ଥିତି ଉପରେ ନଜର ରଖିଛନ୍ତି । ଏମ୍ସ ପକ୍ଷରୁ ବିଭିନ୍ନ ରାଜ୍ୟର କୋଭିଡ ହସ୍ପିଟାଲଗୁଡିକରେ ଥିବା ଚିକିତ୍ସକମାନଙ୍କୁ ଟେଲି ଯୋଗାଯୋଗ ଜରିଆରେ ପରାମର୍ଶ ଦିଆଯାଉଛି । ଏଭଳି ସମନ୍ଵିତ ପଦକ୍ଷେପ ଯୋଗୁଁ ମୃତ୍ୟୁ ହାର ଖୁବ କମ ରହିଛି । ଏହା 2.41 ପ୍ରତିଶତ ଥିବା ବେଳେ କ୍ରମଶଃ ଦ୍ରୁତ ହ୍ରାସ ପାଉଛି ।
ଏହାଫଳରେ ପ୍ରକୃତ ଚିକିତ୍ସିତ ହେଉଥିବା ରୋଗୀଙ୍କ ସଂଖ୍ୟା ହ୍ରାସ ପାଇଛି । ବର୍ତ୍ତମାନ 4,26,167 ଜଣ ସକ୍ରିୟ ରୋଗୀ ଅଛନ୍ତି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଏପ୍ରିଲ-ଜୁନ୍ ମଧ୍ୟରେ ଇପିଏଫଓ ଦ୍ୱାରା 73.58 ଲକ୍ଷ ସଦସ୍ୟଙ୍କ କେୱାଇସି ଅପ୍ଡେଟ
କୋଭିଡ୍ ମହାମାରୀ ସମୟରେ କର୍ମଚାରୀ ଭବିଷ୍ୟନିଧି ସଂଗଠନ ର ସଦସ୍ୟମାନଙ୍କୁ ଅନ୍ଲାଇନ ସେବା ଯୋଗାଇଦେବା ଲକ୍ଷ୍ୟରେ ଏହି ସଂସ୍ଥା ଚଳିତବର୍ଷ ଏପ୍ରିଲରୁ ଜୁନ୍ ମଧ୍ୟରେ 73.58 ଲକ୍ଷ ସଦସ୍ୟଙ୍କ ନୋ ୟୋର କଷ୍ଟମର୍ସ ବା କେୱାଇସି ଡେଟାକୁ ଅପ୍ଡେଟ କରିଛି । ଏଥିମଧ୍ୟରେ 52.12 ଲକ୍ଷ ସଦସ୍ୟଙ୍କ ଖାତାକୁ ଆଧାର ସହ ସିଡିଂ କରାଯାଇଛି । ଏହାଛଡା 17.48 ଲକ୍ଷ ସଦସ୍ୟଙ୍କ ମୋବାଇଲ ସିଡିଂ  ଆକ୍ଟିଭେସନ କରାଯାଇଥିବାବେଳେ 17.87 ଲକ୍ଷ ସଦସ୍ୟଙ୍କର ବ୍ୟାଙ୍କ ଖାତାକୁ ସିଡିଂ କରାଯାଇଛି । କେୱାଇସି ଏକ ଏକକାଳୀନ ପ୍ରକ୍ରିୟା ଯାହାଦ୍ୱାରା ସଦସ୍ୟମାନଙ୍କର ପରିଚୟ ତଦାରଖ ସହଜ ହୋଇଥାଏ ଏବଂ ଏହା ୟୁନିଭର୍ସାଲ ଆକାଉଣ୍ଟ ନମ୍ବର ସହ ସଂଯୁକ୍ତ ହୋଇଥାଏ ।
ଆହୁରି ମଧ୍ୟ କେୱାଇସି ସିଡିଂକୁ ବ୍ୟାପକ କରିବା ପାଇଁ ଇପିଏଫ୍ଓ ବଡ ଧରଣର କସରତ ଆରମ୍ଭ କରିଛି । ଲକ୍ଡାଉନ ସମୟରେ ମଧ୍ୟ ଇପିଏଫ୍ଓ ଏହାର ସଦସ୍ୟମାନଙ୍କ ଜନସାଂକ୍ଷିକ ବିବରଣୀକୁ ସଂଶୋଧନ କରିଛି । ଏହାଫଳରେ 9.73 ଲକ୍ଷ ଲୋକଙ୍କ ନାମ ସଂଶୋଧିତ ହୋଇଛି ଓ 4.18 ଲକ୍ଷ ସଦସ୍ୟଙ୍କ ଜନ୍ମ ତାରିଖରେ ସଂଶୋଧନ ମଧ୍ୟ କରାଯାଇଛି । ସେହିଭଳି ଏହି ପ୍ରକ୍ରିୟାରେ ଏପ୍ରିଲ-ଜୁନ ମଧ୍ୟରେ 7.16 ଲକ୍ଷ ସଦସ୍ୟଙ୍କ ଆଧାର ନମ୍ବରରେ ମଧ୍ୟ ଆବଶ୍ୟକ ସଂଶୋଧନ କରାଯାଇଛି ।
କରୋନା ମହାମାରୀ ସମୟରେ ଅଫିସରେ ସାମାଜିକ ଦୂରତ୍ୱ ନିଶ୍ଚିତ କରିବା ପାଇଁ ଇପିଏଫ୍ଓ ପକ୍ଷରୁ ଘରୁ କାର୍ଯ୍ୟ କରିବାର ବ୍ୟବସ୍ଥା କରାଯାଇଛି । ଏଥିରେ କର୍ମଚାରୀମାନେ ନିଜ ନିଜ ଘରେ ବସି ନିର୍ଦ୍ଧାରିତ ସମୟ ମଧ୍ୟରେ କେୱାଇସି ଆକାଉଣ୍ଟକୁ ଅପ୍ଡେସନ କରିବାରେ ସଫଳ ହୋଇଛନ୍ତି । ଏହାଫଳରେ ଦିନକୁ ଦିନ କାମର ବୋଝ ହ୍ରାସ ପାଉଛି ।
ଇପିଏଫ୍ଓ ମଧ୍ୟ ସଦସ୍ୟମାନଙ୍କ ଆକାଉଣ୍ଟରେ ଥିବା ତ୍ରୁଟିବିଚ୍ୟୁତିକୁ ସୁଧାରି ଏହାକୁ ଅଧିକ ସରଳ ଓ ସହଜ କରିଛି । ନିଯୁକ୍ତିଦାତାଙ୍କ ତଥ୍ୟକୁ ଅପେକ୍ଷା ନ କରି ଆଧାର ତଥ୍ୟକୁ ବିଚାରକୁ ନେଇ ଇପିଏଫ୍ଓ ଏହାର ସଦସ୍ୟମାନଙ୍କ ଜନ୍ମ ତାରିଖରେ ଥିବା ତ୍ରୁଟିକୁ ସଂଶୋଧନ କରିଛି । ଯେଉଁ କ୍ଷେତ୍ରରେ ଜନ୍ମ ତାରିଖରେ ସର୍ବାଧିକ ୩ ବର୍ଷର ପାର୍ଥକ୍ୟ ରହିଛି ସେଠାରେ ଆଧାରକୁ ପ୍ରମାଣଭାବେ ଗ୍ରହଣ କରାଯାଇ ସଦସ୍ୟଙ୍କ ଜନ୍ମ ତାରିଖ ସଂଶୋଧନ କରାଯାଇଛି ।
କେୱାଇସି ଅପ୍ଡେସନ ଫଳରେ ଜଣେ ସଦସ୍ୟ  ମାଧ୍ୟମରେ ଅନ୍ଲାଇନ ସେବାର ସୁଯୋଗ ପାଇପାରିବ । ଚୂଡାନ୍ତ ଅର୍ଥ ଉଠାଣ, ନିଜ ଖାତାରୁ ଅଗ୍ରୀମ ନେବା ଏବଂ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନାରେ ନିଜ ଖାତାରୁ ଅଗ୍ରୀମ ଉଠାଇବା ପାଇଁ ଏହି ବ୍ୟବସ୍ଥା ସହାୟକ ହେବ । ଏହି ଅନ୍ଲାଇନ ବ୍ୟବସ୍ଥା ଜଞ୍ଜାଳମୁକ୍ତ, ସହଜ ଓ ସରଳ । ଚାକିରି ବଦଳାଇଲେ ମଧ୍ୟ ଜଣେ ସଦସ୍ୟ ନିଜର ଆକାଉଣ୍ଟକୁ ଅନ୍ଲାଇନ ବ୍ୟବସ୍ଥାରେ ବଦଳାଇବେ । ଡେସ୍କଟପ୍ କିମ୍ବା ଉମଙ୍ଗ ମାଧ୍ୟମରେ ଇପିଏଫର ସମସ୍ତ ସେବା ସଦସ୍ୟମାନଙ୍କୁ ଉପଲବ୍ଧ ହେବ ।
ରେଳ ମନ୍ତ୍ରଣାଳୟ
ଭଦ୍ରକ-ନିର୍ଗୁଣ୍ଡି ତୃତୀୟ ଲାଇନ ପ୍ରକଳ୍ପ
ହରିଦାସପୁର ଏବଂ ବୈରୀ ରେଳ ଷ୍ଟେସନ ମଧ୍ୟରେ ତୃତୀୟ ଲାଇନ କାର୍ଯ୍ୟକ୍ଷମ
ରେଳ ନିରାପତ୍ତା ଆୟୁକ୍ତ  ନିକଟରେ ତୃତୀୟ ଲାଇନର କାର୍ଯ୍ୟ ନୀରିକ୍ଷଣ କରିଥିଲେ
92 କିମି ମଧ୍ୟରୁ 25.3 କିମି ସଂପୂର୍ଣ୍ଣ ହୋଇ କାର୍ଯ୍ୟକ୍ଷମ ହୋଇଛି
ଭଦ୍ରକ-ନିର୍ଗୁଣ୍ଡି ତୃତୀୟ ଲାଇନ ପ୍ରକଳ୍ପର କାର୍ଯ୍ୟ ଯୁଦ୍ଧକାଳୀନ ଭିତ୍ତିରେ ଚାଲୁରହିଥିବାବେଳେ ହରିଦାସପୁର ଏବଂ ବୈରୀ ରେଳ ଷ୍ଟେସନ  ମଧ୍ୟରେ ତୃତୀୟ ଲାଇନ କାର୍ଯ୍ୟ ସମାପ୍ତ କରାଯାଇ କାର୍ଯ୍ୟକ୍ଷମ କରାଯାଇଅଛି |
କୋଲକାତାର ଦକ୍ଷିଣ ପୂର୍ବ ସର୍କଲ, ରେଳ ନିରାପତ୍ତା ଆୟୁକ୍ତ  ନିକଟରେ ଏହି ରେଳ ସେକ୍ସନ ନୀରିକ୍ଷଣ କରିଥିଲେ | ନୀରିକ୍ଷଣ ସମୟରେ, ସମସ୍ତ ନିରାପତ୍ତା ଦିଗଗୁଡିକ ପୁଙ୍ଖାନୁପୁଙ୍ଖ ଭାବେ ଯାଞ୍ଚ କରାଯାଇଥିଲା ଏବଂ ଟ୍ରେନ୍ ଯାତାୟାତର ସମ୍ଭାବ୍ୟତା ମାପିବା ପାଇଁ ଏକ ସ୍ପିଡ୍ ଟ୍ରାଏଲ୍ ମଧ୍ୟ କରାଯାଇଥିଲା |
ପୂର୍ବ ତଟ ରେଳପଥର ଖୋର୍ଦ୍ଧା ରୋଡ଼ ରେଳ ମଣ୍ଡଳ ଅନ୍ତର୍ଗତ ଭଦ୍ରକ ଏବଂ କଟକ ରେଳ ଷ୍ଟେସନ ମଧ୍ୟରେ ଥିବା ହାଓଡ଼ା-ଚେନ୍ନାଇ ମୁଖ୍ୟ ରେଳ ଲାଇନରେ ଭଦ୍ରକ-ନିର୍ଗୁଣ୍ଡି ତୃତୀୟ-ଲାଇନ ପ୍ରକଳ୍ପର ନିର୍ମାଣ କାର୍ଯ୍ୟ ଜୋରସୋରରେ ଚାଲୁ ରହିଛି | ଏହି ପ୍ରକଳ୍ପ ପାଇଁ 60% ରୁ ଅଧିକ ନିର୍ମାଣ କାର୍ଯ୍ୟ ମଧ୍ୟ ସମାପ୍ତ ହୋଇଛି |
ମାନ୍ୟବର ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବଙ୍କ ପ୍ରକଳ୍ପ କାର୍ଯ୍ୟର ନିରନ୍ତର ସମୀକ୍ଷା ଯୋଗୁଁ ଏହା ସମ୍ଭବ ହୋଇଛି | ଓଡ଼ିଶାରେ ଚାଲିଥିବା ବିଭିନ୍ନ ପ୍ରକଳ୍ପ କାର୍ଯ୍ୟ ସହିତ ଶ୍ରୀ ବୈଷ୍ଣବ ଏହି ଅଞ୍ଚଳର ରେଳ ଭିତ୍ତିଭୂମି ବିକାଶକୁ ପ୍ରାଥମିକତା ଦେଉଛନ୍ତି ଏବଂ ବିକାଶମୂଳକ କାର୍ଯ୍ୟ ଉପରେ ମଧ୍ୟ ନଜର ରଖିଛନ୍ତି | ଭଦ୍ରକ-ନିର୍ଗୁଣ୍ଡି ତୃତୀୟ ଲାଇନ କାର୍ଯ୍ୟ ଏହି ଅଞ୍ଚଳର ଅର୍ଥନୀତିକୁ ବୃଦ୍ଧି କରିବ ଏବଂ ହାଓଡ଼ା-ଚେନ୍ନାଇ ମୁଖ୍ୟ ରେଳ ମାର୍ଗରେ
ଅସୁବିଧାମୁକ୍ତ ଟ୍ରେନ୍ ଚଳାଚଳ ଯୋଗାଇଦେବ |
ପୂର୍ବତଟ ରେଳପଥ ଅଧୀନରେ ଚାଲିଥିବା ବିଭିନ୍ନ ପ୍ରକଳ୍ପର ଶୀଘ୍ର ସମାପ୍ତି ଉପରେ ଧ୍ୟାନ ଦେବାକୁ ମହାପ୍ରବନ୍ଧକ ଶ୍ରୀ ମନୋଜ ଶର୍ମା ନିୟୋଜିତ ଅଧିକାରୀମାନଙ୍କୁ ପରାମର୍ଶ ଦେଇଛନ୍ତି | ଏହି ପ୍ରକଳ୍ପର ଶୀଘ୍ର ସମାପ୍ତି ପାଇଁ ରାଜ୍ୟ ସରକାରଙ୍କ ଅଧିକାରୀଙ୍କ ସମେତ ହିତାଧିକାରୀଙ୍କ ସହ ସମନ୍ୱୟ ରକ୍ଷା କରିବାକୁ ଶ୍ରୀ ଶର୍ମା ଅଧିକାରୀମାନଙ୍କୁ ମଧ୍ୟ ପରାମର୍ଶ ଦେଇଛନ୍ତି |
RoM
(Visitor Counter : 29
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଅଷ୍ଟ୍ରେଲିଆ ପ୍ରଧାନମନ୍ତ୍ରୀ ମାନନୀୟ ସ୍କଟ୍ ମୋରିସନଙ୍କ ଉପସ୍ଥିତିରେ ଭାରତ-ଅଷ୍ଟ୍ରେଲିଆ ଦ୍ଵିତୀୟ ଭର୍ଚୁଆଲ ଶିଖର ସମ୍ମିଳନୀ ଆୟୋଜିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଅଷ୍ଟ୍ରେଲିଆ ପ୍ରଧାନମନ୍ତ୍ରୀ ମାନନୀୟ ସ୍କଟ୍ ମୋରିସନଙ୍କ ଉପସ୍ଥିତିରେ ଆଜି ଭାରତ-ଅଷ୍ଟ୍ରେଲିଆ ଦ୍ଵିତୀୟ ଭର୍ଚୁଆଲ ଶିଖର ସମ୍ମିଳନୀ ଆୟୋଜିତ ହୋଇଯାଇଛି । ଏହି ଶିଖର ସମ୍ମିଳନୀ ସମୟରେ ସେମାନେ ଦୁଇ ଦେଶ ମଧ୍ୟରେ ରହିଥିବା ବହୁପକ୍ଷୀୟ ସମ୍ପର୍କର ସମୀକ୍ଷା କରିଥିଲେ ଏବଂ କ୍ଷେତ୍ରୀୟ ତଥା ବିଶ୍ୱସ୍ତରୀୟ ଘଟଣାବଳୀ ସମ୍ପର୍କରେ ବିଚାର ଆଦାନପ୍ରଦାନ କରିଥିଲେ ।
ଶିଖର ସମ୍ମିଳନୀ ପ୍ରାରମ୍ଭରେ, ପ୍ରଧାନମନ୍ତ୍ରୀ ଶ୍ରୀ ମୋଦୀ ନ୍ୟୁ ସାଉଥ ୱେଲ୍ସ ଏବଂ କୁଇନ୍ସଲ୍ୟାଣ୍ଡରେ ଭୀଷଣ ବନ୍ୟା କାରଣରୁ ହୋଇଥିବା କ୍ଷୟକ୍ଷତି ଏବଂ ଏହାର ପରିଣାମସ୍ୱରୂପ ହୋଇଥିବା ଧନଜୀବନ ହାନିକୁ ନେଇ ଗଭୀର ଦୁଃଖ ପ୍ରକଟ କରିଥିଲେ ।
ଦୁଇ ନେତା ଜୁନ ୨୦୨୦ରେ ପ୍ରଥମ ଭର୍ଚୁଆଲ ଶିଖର ସମ୍ମିଳନୀ କାଳରେ ପ୍ରତିଷ୍ଠା କରାଯାଇଥିବା ବ୍ୟାପକ ରଣନୈତିକ ଭାଗୀଦାରୀ ଅଧୀନରେ ହୋଇଥିବା ପ୍ରଗତି ଉପରେ ସନ୍ତୋଷ ବ୍ୟକ୍ତ କରିଥିଲେ । ପ୍ରଧାନମନ୍ତ୍ରୀ ଶ୍ରୀ ମୋଦୀ ପାରସ୍ପରିକ ସମ୍ପର୍କର ପରିଧିକୁ ବୃଦ୍ଧି ପାଇବାକୁ ନେଇ ସନ୍ତୋଷ ବ୍ୟକ୍ତ କରିଥିଲେ । ଦୁଇ ଦେଶର ବର୍ଦ୍ଧିତ ସମ୍ପର୍କ ପରିଧି ମଧ୍ୟରେ ଏବେ ବ୍ୟବସାୟ ଏବଂ ନିବେଶ, ପ୍ରତିରକ୍ଷା ଏବଂ ସୁରକ୍ଷା, ଶିକ୍ଷା ଏବଂ ନବସୃଜନ, ବିଜ୍ଞାନ ଓ ପ୍ରଯୁକ୍ତି, ଗୁରୁତ୍ୱପୂର୍ଣ୍ଣ ଖଣିଜ, ଜଳ ପରିଚାଳନା, ନୂତନ ଏବଂ ଅକ୍ଷୟ ଶକ୍ତି ପ୍ରଯୁକ୍ତି, କୋଭିଡ-୧୯ ମୁକାବିଲା ସହ ଜଡ଼ିତ ଗବେଷଣା ଆଦି ବିବିଧ କ୍ଷେତରକୁ ସାମିଲ କରାଯାଇଛି ।
ପ୍ରଧାନମନ୍ତ୍ରୀ ମୋଦୀ ମାନନୀୟ ସ୍କଟ୍ ମୋରିସନଙ୍କୁ ୨୯ଟି ପ୍ରାଚୀନ କଳାକୃତିକୁ ଭାରତ ଫେରାଇବା ଲାଗି କରାଯାଇଥିବା ବିଶେଷ ପ୍ରୟାସ ପାଇଁ ଧନ୍ୟବାଦ ଜଣାଇଥିଲେ । ଏହି କଳାକୃତିଗୁଡ଼ିକ ମଧ୍ୟରେ ଶହ ଶହ ବର୍ଷ ପୁରୁଣା ମୂର୍ତ୍ତି, ଚିତ୍ରକଳା ଏବଂ ଫଟୋଚିତ୍ର ସାମିଲ ରହିଛି, ଯେଉଁଥିରେ ନବମ ଏବଂ ଦଶମ ଶତାବ୍ଦୀର କେତେକ କଳାକୃତି ରହିଛି ଏବଂ ଭାରତର ବିଭିନ୍ନ ଅଞ୍ଚଳ ସହ ଏଗୁଡ଼ିକର ସମ୍ପର୍କ ରହିଛି । ଏସବୁ କଳାକୃତି ମଧ୍ୟରେ ଦ୍ଵାଦଶ ଶତାବ୍ଦୀର ଚୋଳ କାଂସ୍ୟ, ରାଜସ୍ଥାନର ଏକାଦଶ ଏବଂ ଦ୍ଵାଦଶ ଶତାବ୍ଦୀର ଜୈନ ମୂର୍ତ୍ତି, ଗୁଜରାଟର ଦ୍ଵାଦଶ-ତ୍ରୟୋଦଶ ଶତାବ୍ଦୀର ବଲୁଆ ପଥର ନିର୍ମିତ ଦେବୀ ମହିଷାସୁରମର୍ଦ୍ଦିନୀ, ଅଷ୍ଟାଦଶ-ଉନବିଂଶ ଶତାବ୍ଦୀର ଚିତ୍ରକଳା ଏବଂ ପୂର୍ବ କାଳର ଜିଲେଟିନ୍ ରୌପ୍ୟ ଫଟୋଚିତ୍ର ସାମିଲ ରହିଛି ।
ପ୍ରଧାନମନ୍ତ୍ରୀ ଶ୍ରୀ ମୋଦୀ କୋଭିଡ-୧୯ ମହାମାରୀ ସମୟରେ ଅଷ୍ଟ୍ରେଲିଆରେ ଥିବା ଭାରତୀୟ ସମୁଦାୟ, ବିଶେଷ କରି ପାଠ ପଢ଼ୁଥିବା ଭାରତୀୟ ଛାତ୍ରଛାତ୍ରୀଙ୍କ ପ୍ରତି ଧ୍ୟାନ ଦେଇଥିବାରୁ ପ୍ରଧାନମନ୍ତ୍ରୀ ମୋରିସନଙ୍କୁ ଧନ୍ୟବାଦ ଜଣାଇଥିଲେ ।
ଦୁଇ ନେତାମାନେ ସହଭାଗୀ ମୂଲ୍ୟବୋଧ ଏବଂ ସମାନ ହିତ ଆଧାରିତ ସହଯୋଗୀ ଗଣତନ୍ତ୍ର ଭାବେ ଦୁଇ ଦେଶ ମଧ୍ୟରେ ବୃଦ୍ଧି ପାଉଥିବା ରଣନୈତିକ ସମ୍ପର୍କକୁ ପ୍ରଶଂସା କରିଥିଲେ, ଯେଉଁଥିରେ ଏକ ସ୍ୱାଧୀନ, ମୁକ୍ତ, ସମାବେଶୀ ଏବଂ ସମୃଦ୍ଧ ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ର ସାମିଲ ରହିଛି ।
ଏହି ଅବସରରେ ଗଭୀର ବ୍ୟାପକ ରଣନୈତିକ ଭାଗୀଦାରୀର ବିଭିନ୍ନ ଦିଗକୁ ସାମିଲ କରି ଏକ ମିଳିତ ବକ୍ତବ୍ୟ ଜାରି କରାଯାଇଥିଲା। ଦୁଇ ପକ୍ଷ ବ୍ୟାପକ ରଣନୈତିକ ଭାଗୀଦାରୀ ଅଧୀନରେ ଉଭୟ ପ୍ରଧାନମନ୍ତ୍ରୀଙ୍କ ମଧ୍ୟରେ ବାର୍ଷିକ ଶିଖର ବୈଠକ ଆୟୋଜନ କରିବା ଲାଗି ମଧ୍ୟ ସହମତ ହୋଇଥିଲେ ଏବଂ ଏହାସହିତ ଦ୍ଵିପାକ୍ଷିକ ସମ୍ପର୍କରେ ଏକ ସ୍ୱତନ୍ତ୍ର ଅଧ୍ୟାୟ ଯୋଡ଼ି ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁରୁଷଙ୍କ ଗ୍ରୀକୋ-ରୋମାନ୍ କୁସ୍ତିର 87 କିଲୋଗ୍ରାମ ଭାର ବର୍ଗର ଇଭେଣ୍ଟରେ ବ୍ରୋଞ୍ଜ ପଦକ ଜିତିଥିବା ହେତୁ ସୁନିଲ କୁମାରଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସିଆନ ଗେମରେ ପୁରୁଷଙ୍କ ଗ୍ରୀକୋ-ରୋମାନ୍ କୁସ୍ତିର 87 କିଲୋଗ୍ରାମ ଭାର ବର୍ଗର ଇଭେଣ୍ଟରେ ବ୍ରୋଞ୍ଜ ପଦକ ଜିତିଥିବା ହେତୁ ସୁନିଲ କୁମାରଙ୍କୁ ଅଭିନନ୍ଦନ ଜଣାଇଛନ୍ତି।
ପ୍ରଧାନମନ୍ତ୍ରୀ ଟ୍ବିଟରରେ ପୋଷ୍ଟ କରିଛନ୍ତି :
‘‘ପୁରୁଷଙ୍କ ଗ୍ରୀକୋ-ରୋମାନ୍ କୁସ୍ତୀର 87 କିଲୋଗ୍ରାମ ଭାର ବର୍ଗ ଇଭେଣ୍ଟରେ ବ୍ରୋଞ୍ଜ ପଦକ ଜିତିଥିବା ହେତୁ ସୁନିଲ୍ କୁମାରଙ୍କୁ ହାର୍ଦ୍ଦିକ ଅଭିନନ୍ଦନ! ଏହା ଏକ ଉଲ୍ଲେଖନୀୟ ଉପଲବ୍ଧି ଅଟେ। ତାଙ୍କର ଆଗାମୀ ପ୍ରଚେଷ୍ଟା ପାଇଁ ମୋର ଶୁଭକାମନା।’’
BS
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
୨୦୨୧-୨୨ ବର୍ଷ  ପାଇଁ ଫସଫେଟିକ୍ ଏବଂ ପୋଟାସିକ୍  ସାର ପାଇଁ ପୁଷ୍ଟିକର ଆଧାରିତ ସବସିଡି  ଦରକୁ କ୍ୟାବିନେଟ୍ ଅନୁମୋଦନ କରିଛି
ରବି ୨୦୨୧-୨୨ ପାଇଁ ନିଟ୍ ସବସିଡି ୨୮,୬୫୫ କୋଟି ଟଙ୍କା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତୀୟ କ୍ୟାବିନେଟ କମିଟି ୨୦୨୧-୨୨ ବର୍ଷ  ପାଇଁ ପିଆଣ୍ଡକେ ସାର ଲାଗି ପୁଷ୍ଟିକର ଆଧାର ସବସିଡି ଦର ସ୍ଥିର କରିବା ପାଇଁ ସାର ବିଭାଗର ପ୍ରସ୍ତାବକୁ ଅନୁମୋଦନ କରିଛି । ପୁଷ୍ଟିକର ଆଧାରିତ ସବସିଡି  ପାଇଁ ଅନୁମୋଦିତ ଦରଗୁଡିକ ଏହିପରି ହେବ:
କିଲୋ ପ୍ରତି ସବସିଡ୍ ଦର 
|
|
ଏନ୍ 
|
|
ପି
|
|
କେ 
|
|
ଏସ୍ 
|
|
୧୮.୭୮୯
|
|
୪୫.୩୨୩
|
|
୧୦.୧୧୬
|
|
୨.୩୭୪
ମୋଟ ପରିମାଣ ୨୮,୬୦୨ କୋଟି ଟଙ୍କା
୫୭୧୬ କୋଟି ଟଙ୍କାର ଅତିରିକ୍ତ ମୂଲ୍ୟରେ ଡିଏପି ଉପରେ ଅତିରିକ୍ତ ସବସିଡି ପାଇଁ ସ୍ୱତନ୍ତ୍ର ଭାବେ ଏକକାଳୀନ ପ୍ୟାକେଜ୍ ।
ତିନୋଟି ସର୍ବାଧିକ ବ୍ୟବହାର ହୋଇଥିବା ଏନପିକେ ଗ୍ରେଡ୍ ଉପରେ ଅତିରିକ୍ତ ସବସିଡି ପାଇଁ ସ୍ୱତନ୍ତ୍ର ଏକକାଳୀନ ପ୍ୟାକେଜ୍ । ଏନ୍ପିକେ ୧୦-୨୬-୨୬, ଏନ୍ପିକେ ୨୦-୨୦-୦-୧୩ ଏବଂ ଏନ୍ପିକେ ୧୨-୩୨-୧୬ ପାଇଁ ହାରାହାରି ୮୩୭ କୋଟି ଟଙ୍କାର ସବସିଡ ଆବଶ୍ୟକ । ମୋଟ ୩୫,୧୧୫ କୋଟି ଟଙ୍କାର ସବସିଡ୍ ଆବଶ୍ୟକ ହେବ ।
ସିସିଇଏ ମଧ୍ୟ ଏନ୍ବିଏସ୍ଏସ୍ ଯୋଜନା ଅଧୀନରେ ମୋଲାସେସ  ରୁ ପ୍ରାପ୍ତ ପଟାସ ଅନ୍ତର୍ଭୂକ୍ତିକୁ ଅନୁମୋଦନ କରିଛି ।
ଆର୍ଥିକ ପ୍ରଭାବ:
ସଞ୍ଚୟ କାଟିବା ପରେ ରବି ୨୦୨୧-୨୨ ପାଇଁ ମୋଟ୍ ଆବଶ୍ୟକ ସବସିଡି ୨୮,୬୫୫ କୋଟି ଟଙ୍କା ହେବ
ଉପକାରିତା:
ଏହା ରବି ଋତୁ ୨୦୨୧-୨୨ ସମୟରେ କୃଷକଙ୍କ ପାଇଁ ସବସିଡି / ସୁଲଭ ମୂଲ୍ୟରେ ସମସ୍ତ ପିଆଣ୍ଡକେ ସାରର ସୁଗମ ଉପଲବ୍ଧତାକୁ ସକ୍ଷମ କରିବ ଏବଂ ବର୍ତ୍ତମାନର ସବସିଡି ସ୍ତର ଜାରି କରି ଡିଏପି ଏବଂ ତିନିଟି ମୁଖ୍ୟ ବ୍ୟବହାର ହେଉଥିବା ଏନ୍ପିକେ ଗ୍ରେଡ୍ ପାଇଁ ଅତିରିକ୍ତ ସବସିଡିର ସ୍ୱତନ୍ତ୍ର ପ୍ୟାକେଜ୍ ପ୍ରଦାନ କରି କୃଷି କ୍ଷେତ୍ରକୁ ସହାୟତା କରିବ ।
ଡାଇ-ଆମୋନିୟମ୍ ଫସଫେଟ୍  ଉପରେ ବ୍ୟାଗ୍ ପିଛା ୪୩୮ ଟଙ୍କା ଏବଂ ଏନ୍ପିକେ ୧୦-୨୬-୨୬, ଏନ୍ପିକେ ୨୦-୨୦-୦-୧୩ ଏବଂ ଏନ୍ପିକେ ୧୨-୩୨-୧୬ ରେ ବ୍ୟାଗ ପ୍ରତି ୧୦୦ ଟଙ୍କା ଲାଭ ହୋଇଥାଏ ଯାହା ଦ୍ୱାରା ଚାଷୀମାନଙ୍କ ପାଇଁ ସୁଲଭ ଦରରେ ଏହି ସାରଗୁଡ଼ିକର ମୂଲ୍ୟ ବଜାୟ ରହିବ ।
କାର୍ଯ୍ୟାନ୍ୱୟନ ରଣନୀତି ଏବଂ ଲକ୍ଷ୍ୟ:
କୃଷକମାନଙ୍କୁ ସୁଲଭ ମୂଲ୍ୟରେ ଏହି ସାରଗୁଡ଼ିକର ସୁଗମ ଉପଲବ୍ଧତା ନିଶ୍ଚିତ କରିବାକୁ ସିସିଇଏ ଦ୍ୱାରା ଅନୁମୋଦିତ ଏନ୍ବିଏସ୍ ଦରକୁ ଆଧାର କରି ପିଆଣ୍ଡକେ ସାର ଉପରେ ସବସିଡି ପ୍ରଦାନ କରାଯିବ ।
ପୃଷ୍ଠଭୂମି:
ସରକାର ସାର ଉତ୍ପାଦନକାରୀ / ଆମଦାନୀକାରୀଙ୍କ ଜରିଆରେ ସବସିଡି ମୂଲ୍ୟରେ ୟୁରିଆ ଏବଂ ୨୪ ଗ୍ରେଡ୍ ପି ଆଣ୍ଡ କେ ସାର ଉପଲବ୍ଧ ଉପଲବ୍ଧ କରୁଛନ୍ତି । ପି ଆଣ୍ଡ କେ ସାର ଉପରେ ସବସିଡି ଏନ୍ବିଏସ୍ ଯୋଜନା ଦ୍ୱାରା ପରିଚାଳିତ ହେଉଛି ଯାହା ୦୧.୦୪.୨୦୧୦ରୁ କାର୍ଯ୍ୟକାରୀ ହେଉଛି । ଏହାର ଚାଷୀ ଅନୁକୂଳ ଅନୁରୋଧ ଅନୁଯାୟୀ, ସରକାର କୃଷକମାନଙ୍କୁ ସୁଲଭ ମୂଲ୍ୟରେ ପି ଆଣ୍ଡ କେ ସାରର ଉପଲବ୍ଧତା ନିଶ୍ଚିତ କରିବାକୁ ପ୍ରତିବଦ୍ଧ । ଉପରୋକ୍ତ ଦର ଅନୁଯାୟୀ ସାର କମ୍ପାନୀଗୁଡିକୁ ସବସିଡି ପ୍ରଦାନ କରାଯିବ ଯାହା ଦ୍ୱାରା ସେମାନେ କୃଷକମାନଙ୍କୁ ସୁଲଭ ମୂଲ୍ୟରେ ସାର ଉପଲବ୍ଧ କରିପାରିବେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ୨୭ ଫେବୃଆରୀ, ୨୦୨୨ ରେ ମନ୍ କି ବାତ ପାଇଁ ନିଜ ନିଜର ମତ ଦେବାକୁ ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୭ ଫେବୃଆରୀ ୨୦୨୨ ରେ ମନ କି ବାତ ପାଇଁ ମତାମତ ଏବଂ ପରାମର୍ଶ ଦେବାକୁ ନାଗରିକମାନଙ୍କୁ ଆମନ୍ତ୍ରଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଏହି ମାସର ମନ୍ କି ବାତ୍ କାର୍ଯ୍ୟକ୍ରମ ୨୭ ତାରିଖରେରେ ଅନୁଷ୍ଠିତ ହେବ । ସବୁଥର ପରି, ମୁଁ ମଧ୍ୟ ଆପଣଙ୍କ ଠାରୁ ସମାନ ମତାମତ ପାଇବାକୁ ଆଗ୍ରହୀ ଅଟେ । MyGov, the NaMo App ରେ ଲେଖନ୍ତୁ କିମ୍ବା ୧୮୦୦-୧୧-୭୮୦୦ ନମ୍ବରକୁ ଫୋନ କରି ଆପଣଙ୍କର ବାର୍ତ୍ତା ରେକର୍ଡ କରନ୍ତୁ ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 39.13 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 3,01,43,850 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ସୁସ୍ଥତା ହାର 97.28 ପ୍ରତିଶତକୁ ବୃଦ୍ଧି ପାଇଛି ।
ଗତ 24 ଘଣ୍ଟା ମଧ୍ୟରେ 39,130 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 41,806 ରହିଛି ।
ବର୍ତ୍ତମାନ ଭାରତର ସକ୍ରିୟ କରୋନା ମାମଲା ସଂଖ୍ୟା 4,32,041 ରହିଛି ।
ସକ୍ରିୟ ମାମଲା ମୋଟ ମାମଲାର 1.39 ପ୍ରତିଶତରେ ରହିଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.21 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.15 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 24 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 43.80 କୋଟି ପରୀକ୍ଷା କରାଯାଇଛି ।
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଫେବୃଆରୀ 28, 2021ରେ 3,13,668 ଜଣ ଘରୋଇ ଯାତ୍ରୀଙ୍କ ବିମାନ ଯାତ୍ରା
ମେ’ 25, 2020ରେ ଘରୋଇ ବିମାନ ସେବା ଆରମ୍ଭ ହେବା ପରଠାରୁ ଏହା ସର୍ବାଧିକ
କେନ୍ଦ୍ର ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ  ଶ୍ରୀ ହରଦୀପ ସିଂହ ପୁରୀ କହିଛନ୍ତି ଯେ, ଫେବୃଆରୀ 28, 2021ରେ ଘରୋଇ ବିମାନ ଯାତ୍ରୀଙ୍କ ସଂଖ୍ୟା ବୃଦ୍ଧି ପାଇଛି । ଏହି ଦିନ ମୋଟ 2,353ଟି ବିମାନରେ 3,13,668 ସଂଖ୍ୟକ ଯାତ୍ରୀ ଯାତ୍ରା କରିଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ, ମେ’ 25, 2020ରେ ଘରୋଇ ବିମାନ ଚଳାଚଳ ଆରମ୍ଭ ହେବା ପରଠାରୁ ଏହା ସର୍ବାଧିକ ।
ଫେବୃଆରୀ 28, 2021ରେ ସମୁଦାୟ 4,699ଟି ବିମାନ ଚଳାଚଳ କରିଥିଲା । ବିମାନବନ୍ଦରକୁ ଆସିଥିବା ଲୋକଙ୍କ ସଂଖ୍ୟା 6,17,824 ଥିଲା ।
କୋଭିଡ-19 ମହାମାରୀ ପରେ ମାର୍ଚ୍ଚ 24, 2020 ମଧ୍ୟରାତ୍ରିରୁ  ଘରୋଇ ବିମାନ ଚଳାଚଳ ବନ୍ଦ ହୋଇଯାଇଥିଲା । ମେ’ 25, 2020 ଅର୍ଥାତ ଏହାର ଦୁଇମାସ ପରେ ବିମାନ ଚଳାଚଳ ପୁଣି ଆରମ୍ଭ ହୋଇଥିଲା ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦିନକରେ ରେକର୍ଡ ସଂଖ୍ୟକ 9 ଲକ୍ଷରୁ ଊର୍ଦ୍ଧ୍ଵ ନମୁନା ପରୀକ୍ଷଣ
• ଆଜି ନିୟୁତ ପିଛା ପରୀକ୍ଷଣ 23,668ରେ ପହଞ୍ଚିଲା
ଦୈନିକ ନମୁନା ପରୀକ୍ଷଣରେ ଭାରତ ଆଜି ଆଉ ଏକ ସଫଳତାର ମାଇଲଖୁଣ୍ଟ ଛୁଇଁଛି ।
ପ୍ରଥମଥର ପାଇଁ ଗୋଟିଏ ଦିନରେ 9 ଲକ୍ଷ ନମୁନା ପରୀକ୍ଷଣ କରାଯାଇଛି । ଗତ 24 ଘଣ୍ଟା ମଧ୍ୟରେ 9,18,470 ନମୁନା ପରୀକ୍ଷା କରାଯିବା ଯୋଗୁଁ ଦେଶ ଖୁବଶୀଘ୍ର ଦିନକୁ 10 ଲକ୍ଷ ନମୁନା ପରିକ୍ଷଣର ନିକଟତର ହୋଇପାରିଛି ।
ଏଥିପାଇଁ ମୋଟ ନମୁନା ପରୀକ୍ଷା ସଂଖ୍ୟା 3.25 କୋଟିରୁ ଊର୍ଦ୍ଧ୍ଵ ରେ ପହଞ୍ଚିଛି ।
ରୋଗ ନିରୂପଣ ପାଇଁ ଅଧିକ ନମୁନା ପରୀକ୍ଷାଗାର ପ୍ରତିଷ୍ଠା ଯୋଗୁଁ ଏହା ସମ୍ଭବ ହୋଇପାରିଛି। ଫଳତଃ 1 ନିୟୁତ ଜନସଂଖ୍ୟାରେ ନମୁନା ପରୀକ୍ଷଣ 23,668ରେ ପହଞ୍ଚିଛି । ଏହି ଧାରା କ୍ରମଶଃ ଅଧିକରୁ ଅଧିକ ହେବାରେ ଲାଗିଛି । ଅଧିକରୁ ଅଧିକ ପରୀକ୍ଷା ସଂକ୍ରମିତଙ୍କ ସଂଖ୍ୟା ମଧ୍ୟ କ୍ରମଶଃ ହ୍ରାସ ପାଉଛି । ଯଦିଓ ଅଧିକ ପରୀକ୍ଷା ଯୋଗୁଁ ସଂକ୍ରମିତଙ୍କ ସଂଖ୍ୟା ଆରମ୍ଭରୁ ବୃଦ୍ଧି ପାଉଛି, ତେବେ ଅନ୍ୟାନ୍ୟ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ଅଭିଜ୍ଞାତା ଅନୁସାରେ ଏହା ଶୀଘ୍ର ଏକାନ୍ତବାସ, ସକ୍ରିୟଙ୍କୁ ଚିହ୍ନଟ କରିବା ଓ ଉତ୍ତମ ଉପଚାର ଯୋଗୁଁ କ୍ରମଶଃ ହ୍ରାସ ପାଇବା ଲକ୍ଷ୍ୟ କରାଯାଇଛି । ଜାତୀୟ ସଂକ୍ରମଣ ହାର ଶତକଡା 8 ଥିବା ବେଳେ 26ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଏହା ଜାତୀୟ ହାରଠାରୁ ମଧ୍ୟ ନିମ୍ନରେ ରହିଛି। ଦେଶବ୍ୟାପୀ ନମୁନା ପରୀକ୍ଷାଗାର ମଧ୍ୟ ବୃଦ୍ଧି ପାଉଛି । 977ଟି ସରକାରୀ ଓ 517ଟି ଘରୋଇକୁ ମିଶାଇ 1494ଟି ପରୀକ୍ଷାଗାରରେ ଆଜି ନମୁନା ପରୀକ୍ଷଣ କରାଯାଉଛି।
କୋଭିଡ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdfରେ ଉପଲବ୍ଧ ।